I handels- og samarbejdsaftalens artikel 552, stk. 11, fastsættes det, at Det Forenede Kongerige midlertidigt kan fravige samme artikels stk. 4 i en overgangsperiode, indtil Det Forenede Kongerige snarest muligt har gennemført tekniske tilpasninger af dets PNR-behandlingssystemer. Overgangsperioden kan højst vare i tre år efter handels- og samarbejdsaftalens ikrafttræden. I overgangsperioden er Det Forenede Kongeriges kompetente myndighed forpligtet til at forhindre anvendelsen af de PNR-oplysninger, der skal slettes, ved hjælp af en række specifikke yderligere sikkerhedsforanstaltninger for de pågældende PNR-oplysninger.

I handels- og samarbejdsaftalens artikel 552, stk. 4, fastsættes det, at Det Forenede Kongerige skal slette PNR-oplysninger om passagerer, der er modtaget i henhold til aftalen, efter deres udrejse fra landet, medmindre en risikovurdering viser, at det er nødvendigt at opbevare de pågældende PNR-oplysninger. Dette krav følger af Domstolens udtalelse fra 2017 om den påtænkte aftale mellem EU og Canada om overførsel og behandling af passagerlisteoplysninger.

Handels- og samarbejdsaftalen danner grundlag for brede forbindelser mellem Unionen og Det Forenede Kongerige inden for et område med velstand og godt naboskab, der er kendetegnet ved tætte og fredelige forbindelser baseret på samarbejde og respekt for parternes autonomi og suverænitet. Handels- og samarbejdsaftalen trådte i kraft den 1. maj 2021 og havde været anvendt midlertidigt siden 1. januar 2021.

Kommissionen bemærker, at ved udløbet af denne sidste forlængelse ophører den midlertidige undtagelse som følge af ovennævnte særlige omstændigheder med at finde anvendelse, og Det Forenede Kongerige vil skulle have færdiggjort alle tekniske tilpasninger af dets PNR-behandlingssystemer, således at disse systemer kan slette PNR-oplysninger i overensstemmelse med handels- og samarbejdsaftalens artikel 552, stk. 4. Der er ikke mulighed for yderligere forlængelse i henhold til handels- og samarbejdsaftalen.

Specialudvalget om Retshåndhævelse og Retligt Samarbejde behandlede på sit møde den 13. oktober 2022 denne rapport og den vurdering, som Det Forenede Kongerige forelagde. På mødet stillede Unionen en række spørgsmål for at opnå præciseringer, og Det Forenede Kongerige besvarede disse og accepterede efterfølgende at stille disse svar til rådighed skriftligt.

Undtagelsen kombineres med en proces, hvorved Det Forenede Kongerige skal forelægge Specialudvalget om Retshåndhævelse og Retligt Samarbejde, der blev nedsat ved handels- og samarbejdsaftalen, en rapport fra et uafhængigt administrativt organ, som indeholder en udtalelse fra Det Forenede Kongeriges databeskyttelsestilsynsmyndighed, om, hvorvidt de yderligere databeskyttelsesgarantier, der finder anvendelse i overgangsperioden i henhold til handels- og samarbejdsaftalens artikel 552, stk. 11, er blevet anvendt effektivt, og en vurdering af, om førnævnte særlige omstændigheder fortsat består, sammen med en beskrivelse af de bestræbelser, der er gjort for at omdanne Det Forenede Kongeriges PNR-behandlingssystemer til systemer, der vil gøre det muligt at slette PNR-oplysninger efter passagernes udrejse af Det Forenede Kongerige. Derudover kræver Partnerskabsrådets anden forlængelse desuden, at Det Forenede Kongerige har gjort betydelige fremskridt med hensyn til at omdanne sine PNR-behandlingssystemer med henblik herpå, selv om det endnu ikke har været muligt at afslutte omdannelsen.

Handels- og samarbejdsaftalen indeholder imidlertid en midlertidig undtagelse fra dette krav, oprindeligt i en overgangsperiode på et år, dvs. indtil den 31. december 2021, i erkendelse af de særlige omstændigheder, der gør, at Det Forenede Kongerige er nødt til at foretage visse tekniske tilpasninger for at omdanne de PNR-behandlingssystemer, som landet anvendte, mens EU-retten fandt anvendelse på det (dvs. direktivet om PNR-oplysninger), og som, når disse tilpasninger er sket, vil gøre det muligt at slette PNR-oplysninger i overensstemmelse med handels- og samarbejdsaftalen. Overgangsperiode kan forlænges i yderligere to år ved flere på hinanden følgende afgørelser truffet af Partnerskabsrådet, forudsat at visse betingelser er opfyldt. I overgangsperioden skal Det Forenede Kongerige i henhold til handels- og samarbejdsaftalens artikel 552, stk. 11, anvende yderligere sikkerhedsforanstaltninger ved behandlingen af PNR-oplysninger, navnlig for at forhindre anvendelsen af PNR-oplysninger, der skal slettes i henhold til aftalens artikel 552, stk. 4.

Handels- og samarbejdsaftalen gør det muligt at videregive passagerlisteoplysninger ("PNR-oplysninger") vedrørende passagerer på fly mellem Unionen og Det Forenede Kongerige til Det Forenede Kongerige med henblik på behandling og anvendelse dér. Det fastsættes i handels- og samarbejdsaftalen, at Det Forenede Kongerige skal slette PNR-oplysninger, der er modtaget i henhold til handels- og samarbejdsaftalen, efter passagerernes udrejse fra landet, medmindre en risikovurdering viser, at der er behov for at opbevare sådanne PNR-oplysninger.

I handels- og samarbejdsaftalens artikel 552, stk. 10, fastsættes det, at artikel 552, stk. 11, finder anvendelse på grund af de særlige omstændigheder, der forhindrer Det Forenede Kongerige i at foretage de tekniske tilpasninger, der er nødvendige for at omdanne de PNR-behandlingssystemer, som Det Forenede Kongerige anvendte, mens EU-retten fandt anvendelse på det, til systemer, der vil gøre det muligt at slette PNR-oplysninger, jf. artikel 552, stk. 4.

I handels- og samarbejdsaftalens artikel 552, stk. 12, fastsættes det, at Det Forenede Kongerige ni måneder efter aftalens ikrafttræden skal forelægge Specialudvalget om Retshåndhævelse og Retligt Samarbejde en rapport fra det uafhængige administrative organ, der er omhandlet i artikel 552, stk. 7, som skal indeholde en udtalelse fra Det Forenede Kongeriges tilsynsmyndighed, jf. handels- og samarbejdsaftalens artikel 525, stk. 3, om, hvorvidt de yderligere databeskyttelsesgarantier, der er fastsat i handels- og samarbejdsaftalens artikel 552, stk. 11, er blevet anvendt effektivt, og en vurdering af Det Forenede Kongerige af, om de særlige omstændigheder, der er omhandlet i handels- og samarbejdsaftalens artikel 552, stk. 10, fortsat består, sammen med en beskrivelse af de bestræbelser, der er gjort for at omdanne Det Forenede Kongeriges PNR-behandlingssystemer til systemer, der vil gøre det muligt at slette PNR-oplysninger, jf. artikel 552, stk. 4. Den anden rapport og vurdering skal forelægges igen et år senere, hvis overgangsperioden skal forlænges med endnu et sidste år.

I overgangsperioden er Det Forenede Kongerige forpligtet til at anvende de supplerende sikkerhedsforanstaltninger, der er fastsat i handels- og samarbejdsaftalens artikel 552, stk. 11, litra a)-d), navnlig for at forhindre anvendelsen af de PNR-oplysninger, der skal slettes. Det skal af rapporten fra det uafhængige administrative organ og udtalelsen fra Det Forenede Kongeriges databeskyttelsestilsynsmyndighed fremgå, at disse garantier anvendes effektivt, jf. handels- og samarbejdsaftales artikel 552, stk. 12, litra a).

I handels- og samarbejdsaftalens artikel 552, stk. 13, andet punktum, fastsættes det, at hvis de særlige omstændigheder, der er omhandlet i artikel 552, stk. 10, varer ved, skal Partnerskabsrådet forlænge den i artikel 552, stk. 11, omhandlede overgangsperiode med et år.

Partnerskabsrådet forlængede overgangsperioden en første gang den 21. december 2021.

Ovennævnte procedure og betingelser finder også anvendelse med henblik på at indrømme den anden og sidste forlængelse af overgangsperioden med yderligere et år. I henhold til handels- og samarbejdsaftalens artikel 552, stk. 13, tredje punktum, skal Det Forenede Kongerige desuden påvise, at der er sket betydelige fremskridt med at omdanne deres PNR-behandlingssystemer, selv om det endnu ikke har været muligt at omdanne dem til systemer, der gør det muligt at slette PNR-oplysninger, jf. handels- og samarbejdsaftalens artikel 552, stk. 4.

Partnerskabsrådets beslutning om at forlænge overgangsperioden kan antage en hvilken som helst form. Partnerskabsrådets formænds beslutninger skal træffes efter fælles overenskomst (jf. artikel 1, stk. 2, i bilag 1 til handels- og samarbejdsaftalen). Beslutningen bør træffes inden udløbet af overgangsperiodens andet år, dvs. før den 31. december 2022.

Før udløbet af denne anden og endelige forlængelse af overgangsperioden, dvs. den 31. december 2023, vil Det Forenede Kongerige skulle have afsluttet alle nødvendige tekniske tilpasninger af dets PNR-behandlingssystemer, således at disse systemer kan slette PNR-oplysninger, jf. handels- og samarbejdsaftalens artikel 552, stk. 4. Kommissionen forventer, at Det Forenede Kongerige informerer Specialudvalget om Retshåndhævelse og Retligt Samarbejde herom.

Specialudvalget om Retshåndhævelse og Retligt Samarbejde overvåger og gennemgår gennemførelsen og sikrer, at handels- og samarbejdsaftalens tredje del fungerer korrekt. Det udgør derfor fortsat et hensigtsmæssigt forum til drøftelse af Det Forenede Kongeriges uafhængige administrative organs årlige vurdering i henhold til artikel 552, stk. 7, af den tilgang, som Det Forenede Kongerigs kompetente myndighed anvender for så vidt angår nødvendigheden af at opbevare PNR-oplysninger i henhold til handels- og samarbejdsaftalens artikel 552, stk. 4.

3.Den holdning, der skal indtages på Unionens vegne

Baggrund

Den 29. september 2022 forelagde Det Forenede Kongerige Specialudvalget om Retshåndhævelse og Retligt Samarbejde en vurdering i overensstemmelse med handels- og samarbejdsaftalens artikel 552, stk. 12, litra b).

I Det Forenede Kongerigs vurdering konkluderes det, at de særlige omstændigheder med hensyn til Det Forenede Kongeriges PNR-behandlingssystemer varer ved, og at der er gjort betydelige fremskridt med hensyn til at omdanne Det Forenede Kongerigs PNR-behandlingssystemer til systemer, som kan slette PNR-oplysninger, jf. handels- og samarbejdsaftalens artikel 552, stk. 4, selv om det endnu ikke har været muligt at omdanne dem fuldt ud med henblik herpå.

Det Forenede Kongerige skal tilpasse et PNR-behandlingssystem, der er konfigureret i overensstemmelse med EU-retten, som finder anvendelse på medlemsstaterne, til et system, der er konfigureret til at opfylde kravene i handels- og samarbejdsaftalen, og der var ikke tilstrækkelig tid før handels- og samarbejdsaftalens ikrafttræden til at foretage de nødvendige tilpasninger af et komplekst PNR-behandlingssystem. Kravene i handels- og samarbejdsaftalen afspejler Domstolens praksis fra 2017 om international overførsel af PNR-oplysninger fra Unionen til tredjelande (udtalelse 1/15).

Det Forenede Kongeriges nuværende PNR-behandlingssystemer blev udviklet i 2004 og tilpasset i 2016 for at være i overensstemmelse med direktiv (EU) 2016/681 af 27. april 2016 om anvendelse af passagerlisteoplysninger (PNR-oplysninger) til at forebygge, opdage, efterforske og retsforfølge terrorhandlinger og grov kriminalitet. Det Forenede Kongeriges PNR-behandlingssystemer var udformet på samme måde som medlemsstaternes med henblik på at opbevare alle PNR-oplysninger i en periode på fem år for på et hvilket som helst tidspunkt i løbet af disse fem år at kunne besvare behørigt begrundede anmodninger i konkrete sager. Det var ikke udformet til at slette PNR-oplysninger om passagerer efter deres udrejse fra Det Forenede Kongerige, hvilket er et krav i henhold til handels- og samarbejdsaftalen.

Derudover er Det Forenede Kongeriges nuværende risikovurderingsproces ligesom medlemsstaternes udformet med henblik på at identificere personer, hvis oplysninger opfylder objektive målrettede regler eller andre forud fastsatte kriterier med henblik på at foretage sikkerhedskontrol og ind- og udrejsekontrol. Den var ikke udformet med henblik på at fastslå, om det er nødvendigt at opbevare specifikke PNR-oplysninger efter passagerernes udrejse fra Det Forenede Kongerige.

Det Forenede Kongerige anførte i sin vurdering, der blev forelagt den 29. september 2022 i henhold til handels- og samarbejdsaftalens artikel 552, stk. 12, litra b), at det for nylig havde udviklet og skabt mulighed for at slette PNR-oplysninger, jf. handels- og samarbejdsaftalens artikel 552, stk. 4. Denne mulighed afprøves nu i betatestfasen.

Derudover oplyste Det Forenede Kongerige, at det var ved at udvikle en automatiseret risikovurderingsproces på grundlag af objektiv dokumentation for at fastslå, hvilke oplysninger det var nødvendigt at opbevare efter en passagers udrejse fra Det Forenede Kongerige. I mellemtiden er Det Forenede Kongerige i færd med at gennemføre en manuel risikovurderingsproces med henblik på at anvende de yderligere sikkerhedsforanstaltninger, der er omhandlet i handels- og samarbejdsaftalens artikel 552, stk. 11. Det Forenede Kongerige anslår, at den automatiserede risikovurderingsproces vil være på plads ved udgangen af 2023.

Det Forenede Kongerige forelagde desuden den 29. september 2022 Specialudvalget om Retshåndhævelse og Retligt Samarbejde en rapport, jf. handels- og samarbejdsaftalens artikel 552, stk. 12, litra a), fra det uafhængige administrative organ, der er omhandlet i handels- og samarbejdsaftalens artikel 552, stk. 7, om, hvorvidt de yderligere databeskyttelsesgarantier, der er fastsat i handels- og samarbejdsaftalens artikel 552, stk. 11, er blevet anvendt effektivt. Denne rapport indeholder en udtalelse fra Det Forenede Kongeriges tilsynsmyndighed, jf. handels- og samarbejdsaftalens artikel 525, stk. 3.

Specialudvalget om Retshåndhævelse og Retligt Samarbejde behandlede Det Forenede Kongeriges vurdering og rapport den 13. oktober 2022. Ved den lejlighed, hvor Det Forenede Kongerige besvarede en række spørgsmål fra Unionen, fremlagde det yderligere oplysninger om anvendelsen af de databeskyttelsesgarantier, der er fastsat i handels- og samarbejdsaftalens artikel 552, stk. 11, som det efterfølgende accepterede at stille til rådighed skriftligt.